
 Kompozicija u fotografiji
Predmet: Fotografija
Trajanje nastavnog sata: 45 min
Nastavna cjelina: Fotografska izražajna sredstva

ODGOJNO-OBRAZOVNI ISHODI
Nakon nastavnog sata učenik:
· prepoznaje i imenuje osnovne elemente fotografske kompozicije (pravilo trećina, zlatni rez, linije, simetrija, ravnoteža, fokus)
· objašnjava ulogu kompozicije u oblikovanju vizualne poruke
· primjenjuje pravilo trećina i druge kompozicijske principe pri fotografiranju
· analizira utjecaj kompozicije na vizualni dojam fotografije
· oblikuje fotografsku kompoziciju u skladu s temom i željenom porukom
· kritički vrednuje vlastiti i tuđi fotografski rad

UVOD: 
Sat započinje motivacijskom aktivnošću. Nastavnik projicira dvije fotografije iste teme: jedna bez jasne kompozicije i druga s primjenom pravila trećine. 
Pitanja/ potpitanja učenicima: 	
· Koja fotografija vam je zanimljivija? 
· Što prvo primjećujete?
· Postoji li jasan glavni motiv?
· Kako je raspoređen prostor (gore-dolje) (lijevo-desno)?
· Koji osjećaj osjećate gledajući fotografije?
· Koja fotografija izgleda profesionalnije? Zašto?
Zaključak: način rasporeda elemenata u kadru utječe na doživljaj fotografije i to se naziva KOMPOZICIJA. Ona je svjesno organiziranje vizualnih elemenata unutar kadra kako bi se usmjerila pažnja promatrača i oblikovala poruka fotografije.

GLAVNI DIO : 
Teorijski dio: 
Nastavnik uz vizualne primjere objašnjava osnovne kompozicijske elemente. 
Objašnjenje uz vizualne primjere: 


1. Pravilo trećine
Podjela kadra na 9 jednakih dijelova. Kadar se zamišljeno dijeli na devet jednakih polja pomoću dvije horizontalne i dvije vertikalne linije.
Glavni motiv smješta se na sjecišta linija ili duž linija. 	
Potpitanja:
· Što bi se dogodilo da je horizont u sredini?
· Je li fotografija dinamičnija kada je motiv pomaknut iz centra?
Centriranje često stvara statičnost, , dok pomak stvara dinamiku. 

2. Zlatni rez
Objašnjava se kao prirodna proporcija koja se pojavljuje u prirodi i umjetnosti. 
Može se povezati s djelima Leonarda da Vincija, gdje je proporcija korištena za postizanje sklada. 
Naglasak na to da zlatni rez djeluje prirodno i harmonično te često nesvjesno privlači pogled.


3. Linije u kompoziciji 
Primjeri fotografija s naglašenim linijama (arhitektura, cesta, hodnik)
· horizontalne predstavljaju mir i stabilnost
· vertikalne predstavljaju snagu
· dijagonalne predstavljaju dinamiku i pokret
Potpitanja:
· Kako se osjećate promatrajući ovu fotografiju?
· Koje linije dominiraju?

4. Simetrija i ravnoteža
Primjeri simetrične kompozicije. 
Simetrija stvara osjećaj reda i stabilnosti. 
Asimterična ravnoteža postiže se rasporedom elemenata različite vizualne težine. 
Potpitanja: 
· Djeluje li fotografija stabilno?
· Što daje osjećaj ravnoteže?

5. Fokus
Fokus je točka najveće vizualne važnosti. 
Potpitanja: 
· Na što prvo gledate?
· Postoji li element koji odvlači pažnju?

PRAKTIČNI DIO:
Zadatak:
Učenici trebaju fotografirati temu: 
„Školski prostor“ ili „Predmet iz učionice“
Uvjeti fotografije:
· primjenjivati pravilo trećine
· paziti na linije ili simetriju
· jasno odrediti fokus
· razmisliti kakvu poruku žele prenijeti (mir, dinamiku, kaos)
Učenici fotografiju mobitelima i fotografije predaju na određenu, dogovorenu online platformu. 

ZAVRŠNI DIO:
Analiza radova: 
Nekoliko učenika projicira fotografije.
Razgovor s učenicima: 
· Gdje je fokus?
· Koje je pravilo primijenjeno?
· Kako kompozicija utječe na poruku?
Nastavnik daje konstruktivne kritike.
Učenici iznose argumentirana mišljenja. 

VREDNOVANJE: 
Vrednovanje za učenike: usmena analiza i rasprava
Vrednovanje kao učenje: samoprocjena učenika i vršnjačka procjena
Kriteriji: primjena pravila trećine, jasno definiran fokus, usklađenost kompozicije i teme, kreativnost

NASTAVNA JEDINICA OSMIŠLJENA JE TIJEKOM PROVEDBE ERASMUS+ PROJEKTA Moć fotografije
Mentor: Ruža Leskovar

